Likumprojekts

**Grozījumi likumā “Par zemes dzīlēm”**

Izdarīt likumā “Par zemes dzīlēm” (Latvijas Republikas Saeimas un Ministru Kabineta Ziņotājs, 1996, 13.nr.; 1999, 6.nr.; 2000, 18.nr.; 2005, 2.nr.; 2006, 22.nr.; 2009, 14.nr.; Latvijas Vēstnesis 2010, 106. nr., 178. nr., 205. nr., 2013, 106. nr.) šādus grozījumus:

1. Izslēgt visā likumā, izņemot pārejas noteikumus, vārdus “vai bieži sastopamo derīgo izrakteņu ieguves atļauja” (attiecīgā locījumā) un vārdus “bieži sastopamo derīgo izrakteņu ieguves atļauja vai” (attiecīgā locījumā).

2. Izslēgt 1. panta 2.1 punktu.

3. 4. pantā:

izteikt piekto daļu šādā redakcijā:

“(5) Pašvaldība pārrauga derīgo izrakteņu ieguves atbilstību vietējās pašvaldības teritorijas plānojumam un veic citus normatīvajos aktos noteiktos uzdevumus. Pašvaldība ir tiesīga derīgo izrakteņu ieguves licencē izvirzīt nosacījumus gadījumos, kad ieguvei paredzētā teritorija atrodas vienas pašvaldības administratīvajā teritorijā un vienlaikus ieguvei paredzētajā teritorijā papildus bieži sastopamajiem derīgajiem izrakteņiem nav akceptēti citu derīgo izrakteņu krājumi vai ieguvei paredzētā teritorija neiekļaujas valsts nozīmes derīgo izrakteņu atradnē.”;

izteikt sesto daļu šādā redakcijā:

“(6) Pašvaldība pārrauga derīgo izrakteņu ieguves vietu rekultivāciju. Pašvaldība, kuras teritorijā notiek derīgo izrakteņu ieguve, ir tiesīga veikt līdzekļu uzkrāšanu un izlietošanu rekultivācijas vajadzībām, pamatojoties uz zemes dzīļu izmantotāja iemaksām. Pašvaldība ir tiesīga vienoties ar zemes dzīļu izmantotāju par citiem pašvaldības saistošajos noteikumos paredzētajiem mehānismiem, kas nodrošina zemes dzīļu ieguves vietas rekultivācijas veikšanu. Pašvaldība izdod saistošos noteikumus par derīgo izrakteņu ieguves vietas rekultivācijas kārtību.”

4. 5. pantā:

papildināt pirmo daļu ar 1.1 punktu šādā redakcijā:

“11) šajā likumā noteiktajos gadījumos izsniedz zemes dzīļu izmantošanas licenci, pazemes ūdeņu atradnes pasi, saskaņo ūdens ieguves urbuma un avota pasi, saskaņo derīgo izrakteņu ieguves projektu”;

izteikt ceturto daļu šādā redakcijā:

 “ Ministru kabinets:

1) nosaka kārtību, kādā valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” akceptē derīgo izrakteņu krājumus, šajā likumā noteiktajos gadījumos izsniedz zemes dzīļu izmantošanas licenci, izsniedz pazemes ūdeņu atradnes pasi, saskaņo ūdens ieguves urbuma un avota pasi, kā arī saskaņo derīgo izrakteņu ieguves projektu;

2) apstiprina ar derīgo izrakteņu krājumu akceptēšanu, zemes dzīļu izmantošanas licences un pazemes ūdeņu atradnes pases izsniegšanu, ūdens ieguves urbuma un avota pases saskaņošanu, kā arī derīgo izrakteņu ieguves projektu saskaņošanu saistīto valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” maksas pakalpojumu cenrādi.”.

5. Aizstāt 6. pantā ceturtajā daļā vārdus “valsts un pašvaldības” ar vārdiem “normatīvajos aktos noteiktās institūcijas”.

6. 10. pantā:

izteikt pirmo daļu šādā redakcijā:

“(1) Uzsākt zemes dzīļu izmantošanu drīkst tikai tad, ja Ministru kabineta noteiktajā kārtībā (izņemot šā likuma 11. pantā minētos gadījumus) saņemta:

1) šā likuma 4. panta ceturtajā daļā noteiktajos gadījumos – Ekonomikas ministrijas izdota licence;

2) šā likuma 7. panta 1. punktā minētās ģeoekoloģiskās izpētes veikšanai un 2. punktā noteiktajos gadījumos – Valsts vides dienesta izdota licence;

3) visos pārējos gadījumos – valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” izsniegta licence.”;

papildināt ar 1.1 daļu šādā redakcijā:

“(11) Derīgo izrakteņu ieguves licenci izsniedz valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, aizpildot licences vispārīgo daļu attiecībā uz ģeoloģijas un vides prasībām, bet pašvaldība – aizpilda licences daļu, kas attiecas uz šā likuma 4. panta piektajā daļā pašvaldībai noteiktajiem uzdevumiem.”;

izslēgt otrajā daļā vārdus “vai atļaujas”;

izteikt trešās daļas otro teikumu šādā redakcijā:

“Nolikumu izstrādā Ministru kabineta noteikta institūcija.”;

izteikt ceturto daļu šādā redakcijā:

“(4) Par zemes dzīļu izmantošanas licenci, ko izsniedz saskaņā ar šā panta pirmās daļas 1. un 2. punktu maksā valsts nodevu, bet šā panta pirmās daļas 3. punktā noteiktajā gadījumā maksu nosaka šā likuma 5. panta ceturtajā daļā noteiktajā kārtībā. Nodevas apmēru, aprēķināšanas un maksāšanas kārtību nosaka Ministru kabinets.”;

izslēgt piektajā daļā vārdus “valsts nodeva”;

izslēgt sestajā daļā vārdus “un bieži sastopamo derīgo izrakteņu ieguves atļaujas” un vārdus “vai atļauja” (attiecīgā locījumā);

 izslēgt desmitajā daļā vārdus “Derīgo izrakteņu ieguves atļauju un”;

izteikt vienpadsmito daļu šādā redakcijā:

“(11) Derīgos izrakteņus, izņemot ogļūdeņražus un pazemes ūdeņus, iegūst, ja atbilstoši normatīvajiem aktiem ieguvei paredzētajā teritorijā akceptēti derīgo izrakteņu krājumi, noteikts ieguves limits, saņemta zemes dzīļu izmantošanas licence derīgo izrakteņu ieguvei, izstrādāts un ar licences izdevēju un citos normatīvajos aktos noteiktajām institūcijām saskaņots derīgo izrakteņu ieguves projekts (ja zemes dzīļu izmantošanu regulējošie normatīvie akti noteic, ka šāds projekts ir nepieciešams).”;

papildināt ar piecpadsmito daļu šādā redakcijā:

“(15) Šā panta pirmajā daļā un 1.1 daļā minēto institūciju izdotos administratīvos aktus un veikto faktisko rīcību saistībā ar zemes dzīļu izmantošanas kārtību var pārsūdzēt tiesā Administratīvā procesa likumā noteiktajā kārtībā, bet, ja attiecīgo administratīvo aktu izdevusi vai faktisko rīcību veikusi pašvaldība, tos apstrīd un pārsūdz, ievērojot kārtību, kāda noteikta saskaņā ar likumu “Par pašvaldībām”.

7. Izslēgt 11. panta nosaukumā vārdus “derīgo izrakteņu ieguves atļaujas vai”.

8. 13. pantā:

izslēgt vārdus “atļauja vai” (attiecīgā locījumā);

papildināt 5. punktu ar vārdiem “kā arī ievērotas citas normatīvajos aktos noteiktās prasības”;

papildināt ar 6. punktu šādā redakcijā:

“6) derīgo izrakteņu ieguves vietas rekultivācijai saskaņā ar šā likuma 4. panta sesto daļu un uz tā pamata izdotajiem normatīvajiem aktiem izmantot šim mērķim pašvaldības atvērtā atsevišķā kontā uzkrātos līdzekļus.”.

 9. 14. pantā:

izslēgt vārdus “atļauja vai” (attiecīgā locījumā);

izteikt 8. punktu jaunā redakcijā:

“8) uz sava rēķina rekultivēt zemes dzīļu izmantošanas rezultātā radušos zemes gabala bojājumus licencē norādītajā termiņā, kā arī, ja tas paredzētas ārējā normatīvajā aktā, veikt iemaksas līdzekļu uzkrāšanai derīgo izrakteņu ieguves vietas rekultivācijas vajadzībām pašvaldības atvērtā atsevišķā kontā, ja normatīvajā aktā nav noteikts citādi.”.

 10. 16. pantā:

izteikt pirmo daļu šādā redakcijā:

“(1) Valsts vides dienests pieņem lēmumu par zemes dzīļu izmantošanas ierobežošanu vai apturēšanu, ja tas konstatē, ka tiek pārkāptas zemes dzīļu izmantošanas licences vai zemes dzīļu izmantošanu regulējošo normatīvo aktu prasības, kā arī tad, ja zemes dzīļu izmantošanas rezultātā rodas draudi cilvēka veselībai, videi vai īpašumam. Pašvaldība šādu lēmumu pieņem gadījumos, kad ieguvei paredzētā teritorija atrodas vienas pašvaldības administratīvajā teritorijā un vienlaikus ieguvei paredzētajā teritorijā papildus bieži sastopamajiem derīgajiem izrakteņiem nav akceptēti citu derīgo izrakteņu krājumi vai ieguvei paredzētā teritorija neiekļaujas valsts nozīmes derīgo izrakteņu atradnē.”;

izslēgt trešajā daļā vārdus “vai atļaujas” un aizstāt vārdus “tās izsniedzējs” ar vārdiem “papildus Administratīvā procesa likumā noteiktajiem gadījumiem”;

 izteikt ceturto daļu šādā redakcijā:

 “(4) Licences izsniedzējs atceļ licenci Administratīvā procesa likumā noteiktajos gadījumos un šā panta trešās daļas 1. vai 2. punktā minētajā gadījumā. Valsts vides dienests atceļ licenci šā panta trešās daļas 3.vai 4. punktā minētajā gadījumā.”;

 izteikt piekto daļu šādā redakcijā:

 “(5) Lēmumu par licences zemes dzīļu izmantošanas ierobežošanu, apturēšanu vai atcelšanu var pārsūdzēt tiesā Administratīvā procesa likumā noteiktajā kārtībā. Pašvaldības lēmumu par zemes dzīļu izmantošanas ierobežošanu vai apturēšanu var apstrīdēt Valsts vides dienestā, bet Valsts vides dienesta lēmumu – pārsūdzēt tiesā Administratīvā procesa likumā noteiktajā kārtībā.”.

 11. Izteikt 18. pantu šādā redakcijā:

“ **18. Zemes dzīļu izmantošanas un aizsardzības kontrole**

(1) Zemes dzīļu izmantošanas un aizsardzības kontroli šajā likumā un citos zemes dzīļu izmantošanu regulējošajos normatīvajos aktos noteiktajā kārtībā veic Valsts vides dienests.

(2) Pašvaldība zemes dzīļu izmantošanas kontroli veic šā likuma 16. panta pirmajā daļā noteiktajā gadījumā, bet citos gadījumos pēc saskaņošanas ar Valsts vides dienestu var veikt vietējas nozīmes pasākumus zemes dzīļu aizsardzībai un to izmantošanas kontrolei.”.

12. Izslēgt 19. pantā vārdus “derīgo izrakteņu ieguves atļaujas vai”.

 13. 21. panta otrajā daļā:

izslēgt vārdus “atļaujas vai”;

aizstāt vārdus “un ir piemērojami atvieglojumi valsts nodevai par atļaujas vai licences saņemšanu” ar vārdiem “un normatīvajos aktos noteiktajā apjomā ir piemērojami atvieglojumi maksai par licences izsniegšanu”.

Likums stājas spēkā 2018. gada 1. janvārī.

Vides aizsardzības un reģionālās attīstības ministrs K. Gerhards